ai4bharat/Pralekha huggingface dataset:
கலாசாரத்துறை அமைச்சகம்
இந்திய தேசிய ஆவணக் காப்பகத்தின் ”ஆவணக் காப்பகம் வாசிக்கிறது” என்ற புத்தகம் வாசிப்பு தொடரின் இரண்டாவது அமர்வு அதன் வளமிக்க ஆவணக் காப்பு பதிவுகளை காட்சிப்படுத்துகிறது
”ஆவணக் காப்பகம் வாசிக்கிறது” என்ற இரண்டாவது புத்தக வாசிப்பு அமர்வு இந்திய தேசிய ஆவணக்காப்பகத்தினால் இன்று ஏற்பாடு செய்யப்பட்டது. இதில் எழுத்தாளரும், ஜவஹர்லால் நேரு பல்கலைக்கழகத்தின் முன்னாள் பேராசிரியருமான பேராசிரியர் தீபக் குமார் தமது புதிய வெளியீடான ”திரிசங்கு நாடு – இன்றைய இந்தியாவில் நினைவுகள், சுயம் மற்றும் சமுதாயம்” என்ற நூலினை வாசித்தார்.
நிகழ்ச்சியில் பேசிய இந்திய தேசிய ஆவணக் காப்பகத்தின் தலைமை இயக்குநர் திரு பிரிதம் சிங், இந்திய தேசிய ஆவணக் காப்பகத்தில் கிடைக்கும் வளமான ஆவணங்கள், மாணவர்கள் ஆராய்ச்சியாளர்கள், வரலாற்று ஆசிரியர்கள் , எழுத்தாளர்கள் ஆகியோருக்கு விருந்தாக அமைந்துள்ளன என்றார்.
உள்துறை விவகாரங்கள், அரசியலமைப்பு, வானிலை, மற்றும் பல்வேறு பிரிவுகளைச் சேர்ந்த இந்திய தேசிய ஆவணக் காப்பகத்தின் சுமார் 4,500 கோப்புகளை தாம் பார்வையிட்டிருப்பதாகவும், இது தாம் குறிப்பிடத்தக்க நூலான ”விஞ்ஞானம் மற்றும் ராஜ்யம்” என்பது உள்ளிட்ட பல்வேறு நூல்களை வெளியிட உதவியிருப்பதாகவும் கூறினார்.
”திரிசங்கு நாடு - தற்போதைய இந்தியாவின் நினைவுகள், சுயம், சமுதாயம்” என்ற நூல் தற்காலத்திய இந்தியாவின் நிலைமை குறித்து விளக்குகிறது. நாட்டில் நிலவும் ஒன்றுக்கு ஒன்று எதிரான கருத்துக்களை வெளியிடுவதாகவும் அன்றாட சமுதாய வரலாற்றை அறிவாற்றலுடன் இணைத்து வழங்குவதாகவும் இந்த நூல் அமைந்துள்ளது.
------
(Visitor Counter : 662
ஜல்சக்தி அமைச்சகம்
தூய்மையான மற்றும் பாதுகாக்கப்பட்ட குடிநீர் விநியோகம்
நாட்டின் கிராமபப் பகுதிகளில் உள்ள அனைத்து வீடுகளுக்கும் 2024-ஆம் ஆண்டுக்குள் தேவையான அளவுக்கு, உரிய தரத்துடன் கூடிய குடிநீர் இணைப்பு வழங்கப்படும் என்று மத்திய ஜல்சக்தித்துறை அமைச்சர் திரு பிரஹலாத் சிங் படேல் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், 10 மார்ச் 2022 நிலவரப்படி, மொத்தம் உள்ள 19.31 கோடி கிராமப்புற வீடுகளில் இதுவரை 9.16 கோடி வீடுகள் குழாய் வழிக் குடிநீர் இணைப்பு வசதியைப் பெற்றிருப்பதாக கூறியுள்ளார்.
25 ஜூன் 2015-ல் தொடங்கப்பட்ட அம்ருத் திட்டத்தின் கீழ், நாட்டில் உள்ள 500 மாநகரங்கள் மற்றும் நகர்ப்புற பகுதிகளில் உள்ள அனைத்து வீடுகளுக்கும் குழாய் வழி குடிநீர் இணைப்பு வழங்கும் பணி செயல்படுத்தப்பட்டு வருவதாக அவர் கூறியுள்ளார்.
நாட்டில் உள்ள அனைத்து மாநிலங்கள் மற்றும் யூனியன் பிரதேசங்களில் ரூ.42,400 கோடி மதிப்பீட்டில் 1,351 குடிநீர் திட்டங்கள் மேற்கொள்ளப்பட்டு வருவதாகவும், இதில், இதுவரை ரூ.14,049 கோடி மதிப்பிலான 834 திட்டங்கள் முடிக்கப்பட்டிருப்பதாகவும், திரு பிரஹலாத் சிங் படேல் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805746
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியிட மாற்றக் கொள்கை, தேசிய ஆள்தேர்வு முகமை மற்றும் பொது மக்கள் குறை தீர்ப்பு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
அரசு வேலை தேடுவோரின் சுமைகளை குறைக்கவும், ஆள்தேர்வில் சமநிலையையும், ஒருங்கிணைப்பையும் கொண்டு வரவும், 2020 ஆகஸ்ட் 28 தேதியிட்ட உத்தரவின் மூலம் தேசிய ஆள்தேர்வு முகமையை அரசு அமைத்தது. இதன் மூலம் அனைத்து அரசுப் பணிகளுக்கும் பொது நுழைவுத் தேர்வு நடத்தப்படும்.
பணியாளர் மற்றும் பயிற்சித் துறை வெளியிட்டுள்ள விதிமுறைகளின் படி, இந்திய அரசின் அனைத்து அமைச்சகங்கள்/துறைகளும் தங்களுக்கென்று சொந்தமாக பணியாளர் இடமாற்றத்துக்கான வழிகாட்டுதல்களை வகுத்துக் கொள்ள வேண்டும். இந்த இடமாற்றக் கொள்கையை பொது தளத்தில் அமைச்சகங்கள்/துறைகள் வைக்க வேண்டும்.
பொது மக்கள் குறை தீர்ப்பு முறை கடந்த ஆறு ஆண்டுகளில் முன்னேறி உள்ளது. 2017-இல் 18,66,124 மனுக்கள் பெறப்பட்டு, 17,73,020 மனுக்களுக்கு தீர்வு காணப்பட்டு, 7,55,952 நிலுவையில் உள்ளன.
2018-இல் 15,86,415 மனுக்கள் பெறப்பட்டு, 14,98,519 மனுக்களுக்கு தீர்வு காணப்பட்டு, 8,43,848 நிலுவையில் உள்ளன.
2019-இல் 18,67,758 மனுக்கள் பெறப்பட்டு, 16,39,120 மனுக்களுக்கு தீர்வு காணப்பட்டு, 10,72,486 நிலுவையில் உள்ளன.
(Visitor Counter : 60
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட கொரோனா தடுப்பூசிகளின் எண்ணிக்கை 440 மில்லியன் என்ற இலக்கை கடந்தது : உலகளவில் மிகப் பெரிய விரைவான சாதனை
இந்தாண்டு ஜூலை இறுதிக்குள் 516 மில்லியன் டோஸ் தடுப்பூசிகள் வழங்கப்படும் என மத்திய அரசு, கடந்த மே மாதம் தெரிவித்திருந்ததாகவும், ஆனால், அரை பில்லியன்  கொவிட் தடுப்பூசிகள் என்ற இலக்கை இந்தியா தவறவிடும் என ஊடகங்களில் செய்தி வெளியானது. இது தவறான தகவல்.
2021 ஜனவரி முதல் 2021 ஜூலை 31ம் தேதி வரை 516 மில்லியன் டோஸ் தடுப்பூசிகள் விநியோகிக்கப்படும் என்பதுதான் உண்மை.
மாநிலங்கள் / யூனியன் பிரதேசங்களுக்கு விநியோகிக்கப்படும் தடுப்பூசிகள் முன்கூட்டியே தெரிவிக்கப்பட்டு, அதன்படி விநியோகிக்கப்டுகின்றன. இம்மாத இறுதிக்குள் நாடு முழுவதும், 516 மில்லியன் டோஸ் தடுப்பூசிகள் விநியோகிக்கப்பட்டிருக்கும். ஆனால், அனைத்து தடுப்பூசிகளும் இம்மாத இறுதிக்குள் பயன்படுத்தப்படும் என அர்த்தம் அல்ல.
கடந்த ஜனவரி மாதம் முதல் தற்போது வரை மொத்தம் 457 மில்லியன் டோஸ் தடுப்பூசிகள் மாநிலங்களுக்கு விநியோகிக்கப்பட்டுள்ளன. இம்மாதம் 31ம் தேதிக்குள், கூடுதலாக 60.3 மில்லியன் டோஸ் தடுப்பூசிகள் மாநிலங்களுக்கு விநியோகிக்கப்படும். இதை சேர்த்தால், இம்மாத இறுதிக்குள் 517 மில்லியன் டோஸ் தடுப்பூசிகள் விநியோகிக்கப்படும்.
இந்தியாவில் 440 மில்லியன்  பேருக்கு தடுப்பூசிகள் செலுத்தப்பட்டுள்ளன. இது உலகிலேயே மிக அதிகளவிலான எண்ணிக்கை. இவை குறுகிய காலத்தில் விரைவாக போடப்பட்டுள்ளன. இவர்களில் 9.60 கோடிப் பேருக்கு, இரண்டு டோஸ் தடுப்பூசிகளும் போடப்பட்டுள்ளன.
கடந்த ஜூன் மாதம், மொத்தம் 11.97 கோடி தடுப்பூசிகள் போடப்பட்டன. அதேபோல், ஜூலை மாதத்தில் 26ம் தேதி வரை 10.62 கோடி தடுப்பூசிகள் ஏற்கனவே செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1739397
தகவல் மற்றும் ஒலிபரப்பு அமைச்சகம்
15-16 ஆம் நூற்றாண்டைச் சேர்ந்த அசாமிய பல்துறை வித்தகர் ஸ்ரீமந்த சங்கரதேவாவுக்கு 'குருஜனா' ஒரு இசை அஞ்சலி
பல்துறை வித்தகர் ஸ்ரீமந்த சங்கர்தேவாவை அஸ்ஸாம் மற்றும் வடகிழக்கு இந்தியாவின் பிற பகுதி மக்கள் குருஜனா  என்று அழைக்கிறார்கள் என்று இயக்குனர் சுதிப்தோ சென் கூறினார். இன்று கோவாவில் பிஐபி ஏற்பாடு செய்திருந்த ஊடகங்கள் மற்றும் விழாப் பிரதிநிதிகளுடனான உரையாடலில் அவர் பேசினார்.
சங்கர்தேவா ஒரு ஆன்மீக துறவியாக மட்டுமல்ல, ஒரு அற்புதமான எழுத்தாளராகவும் இசைக்கலைஞராகவும் விளங்கினார் என்று சுதிப்தோ சென் மேலும் கூறினார். பிரஜ்வலி என்ற புதிய இலக்கிய மொழியை அவர் உருவாக்கினார்.
ஐரோப்பிய மறுமலர்ச்சிக்கு சில நூற்றாண்டுகளுக்கு முன்பே நமது நாடு ‘பக்தி’ இயக்கத்தின் வடிவத்தில் சீர்திருத்த மறுமலர்ச்சியைக் கண்டது. சங்கர்தேவாவின் செய்தியை இந்தியா மட்டுமின்றி உலகம் முழுவதும் கொண்டு செல்ல வேண்டும் என்று விரும்பிய நான், படத்தின் மூலம் அவருக்கு ஒரு இசை அஞ்சலியை அளித்துள்ளேன்” என அவர் கூறினார்.
கோவாவில் நடைபெற்று வரும் 53வது இந்திய சர்வதேச திரைப்பட விழாவில் இந்திய பனோரமா பிரிவின் கீழ் குருஜனா திரையிடப்பட்டது.
சுருக்கம்:
15-16 ஆம் நூற்றாண்டின் வைஷ்ணவ துறவி, ஸ்ரீமந்த சங்கரதேவா ஒரு மதத் தலைவர் மட்டுமல்லாமல் சிறந்த சமூக சீர்திருத்தவாதியாகவும் திகழ்ந்தார். சாதி அமைப்பு மற்றும் கடுமையான மத நடைமுறைகளின் பிடியில் இருந்து சமூகத்தை விடுவிக்க இடைவிடாமல் போராடினார். இயல்பிலேயே முற்போக்கான தொலைநோக்கு பார்வை கொண்ட அவர், பாரதநாட்டில் சமத்துவ சமுதாயத்தை உருவாக்க விரும்பினார். அவரைப் பின்பற்றுபவர்களால் குருஜனா என்று அவர் அன்புடன் அழைக்கப்பட்டார்.
நடிகர்கள் & குழுவினர்:
இயக்குனர்: சுதிப்தோ சென்
தயாரிப்பாளர்: இந்திரா காந்தி தேசிய கலை மையம்
திரைக்கதை: சுதிப்தோ சென், ரியா முகர்ஜி
ஒளிப்பதிவாளர்: ஆஷிஷ் குமார், ஷோபிக் மல்லிக்
ஆசிரியர்: ஹிமாத்ரி சேகர் பட்டாச்சார்யா
2022 | ஆங்கிலம் | வண்ணம் | 50 நிமிடங்கள்
இயக்குனர் பற்றி:
தி அதர் வெல்த் , தி லாஸ்ட் மாங்க் , அக்னூர் , லக்னோ டைம்ஸ்  மற்றும் ஆஸ்மா  ஆகிய வெற்றிகரமான சர்வதேச திரைப்பட விழாக்களில் பங்கேற்ற படங்களை இயக்கிய இந்தியத் திரைப்பட இயக்குநர் சுதிப்தோ சென்.
சிறப்பு சேவைகள் மற்றும் கட்டுரைகள்
மத்திய நிதி அமைச்சர் திருமதி நிர்மலா சீதாராமன் சென்னையில் வருமான வரி அதிகாரிகள் குடியிருப்பை இன்று திறந்து வைத்தார்
சென்னையில் உள்ள வருமான வரி அலுவலக வளாகத்தில் வருமான வரித்துறை அதிகாரிகளுக்காக 65 கோடி ரூபாய் செலவில் 243.48 சதுர மீட்டர் பரப்பளவில் குடியிருப்புகள் கட்டப்பட்டுள்ளன. சிகரம் என பெயரிடப்பட்டுள்ள இந்த குடியிருப்பு வளாகத்தை மத்திய நிதி அமைச்சர் திருமதி. நிர்மலா சீதாராமன் இன்று மாலை திறந்து வைத்தார். இந்த நிகழ்ச்சியில் மத்திய வருவாய் செயலர் திரு. தருண் பஜாஜ், மத்திய நேரடி வரிகள் வாரிய தலைவர் திரு. மொஹபத்ரா, வருமான வரித்துறை தலைமை ஆணையர் திரு. டி. சி. பட்வாரி மற்றும் அதிகாரிகள் கலந்து கொண்டனர்.
முன்னதாக மத்திய மறைமுக மற்றும் நேரடி வரிகள் வாரிய அதிகாரிகளுடன் மத்திய நிதி அமைச்சர் ஆலோசனை மேற்கொண்டார்.
நிதி அமைச்சகம்
ஜிஎஸ்டி குழுமத்தின் 31-வது கூட்டத்தில் செய்யப்பட்ட பரிந்துரைகள்
ஜிஎஸ்டி குழுமத்தின் 31-வது கூட்டம் இன்று  புதுதில்லியில் நடந்த போது, கீழ்காணும் கொள்கைப் பரிந்துரைகள் செய்யப்பட்டன.
- ஒவ்வொரு வரி தலைப்புக்கும் ஒரு பணப்பதிவேடு இருக்க வேண்டும். ஜிஎஸ்டிஎன் மற்றும் கணக்கு அதிகாரிகளின் ஆலோசனையோடு விதிமுறைகளின் அமலாக்கம் இறுதி செய்யப்படும்.
- மத்திய அல்லது மாநில வரி விதிப்பு அதிகாரிகளால் அனுமதிக்கப்பட்ட திருப்பியளிக்கும் தொகையை வழங்குவதற்கு ஒற்றை ஆணையத் திட்டம் சோதனை அடிப்படையில் அமலாக்கப்படும். இதற்கான விதிமுறைகள் விரைவில் உருவாக்கப்படும்.
- கணக்கு தாக்கல் செய்வதற்கான புதிய முறை சோதனை அடிப்படையில் 01.04.2019-லிருந்து அறிமுகம் செய்யப்படும். 01.07.2019-லிருந்து இது கட்டாயமாக்கப்படும்.
- 2017-2018 நிதியாண்டிற்கான கணக்கு தாக்கல் படிவம் ஜிஎஸ்டிஆர்-9, ஜிஎஸ்டிஆர்-9ஏ, சமரச அறிக்கைக்கான படிவம் ஜிஎஸ்டிஆர்-9சி ஆகியவற்றுக்கு 30.06.2019 வரை காலநீட்டிப்பு செய்யப்பட்டுள்ளது.
- ஈ-வணிகம் நடத்துவோர் 2018 அக்டோபர், நவம்பர், டிசம்பர் மாதங்களுக்கு படிவம் ஜிஎஸ்டிஆர்-8 சமர்ப்பிக்க கடைசி தேதி 31.01.2019 வரை நீட்டிக்கப்பட்டுள்ளது.
- 2017 ஜூலை முதல், 2018 டிசம்பர் வரையிலான படிவம் ஜிஎஸ்டி ஐடிசி-04 சமர்ப்பிப்பதற்கான கடைசி நாள் 31.03.2019 வரை நீட்டிக்கப்பட்டுள்ளது.
- 2017 ஜூலை முதல், 2018 செப்டம்பர் வரை மாதங்கள் / காலாண்டுகளுக்கு படிவம் ஜிஎஸ்டிஆர்-1, ஜிஎஸ்டிஆர்-3பி, ஜிஎஸ்டிஆர்-4 ஆகியவற்றை 22.12.2018-க்குப் பின்பு அல்லது 31.03.2019-க்கு முன்பு சமர்ப்பிப்போருக்கு தாமதக் கட்டணம் முழுமையாக ரத்து செய்யப்படும்.
- சிஜிஎஸ்டி  சட்டம் 2018, ஐஜிஎஸ்டி  சட்டம் 2018, யுடிஜிஎஸ்டி  சட்டம் 2018, ஜிஎஸ்டி  திருத்த சட்டம் 2018 மற்றும் எஸ்ஜிஎஸ்டி சட்டங்களில் தொடர்ந்து செய்யப்பட்ட மாற்றங்கள் 01.02.2019 முதல் அமலுக்கு வரும்.
ஜிஎஸ்டி குழுமத்தின் மேற்கண்ட பரிந்துரைகளின் அமலாக்கத்திற்குத் தேவையான அறிவிக்கைகள் / சுற்றறிக்கைகள் விரைவில் வெளியிடப்படும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
குஜராத் கால்நடை பராமரிப்பு மற்றும் பால்வள அமைச்சருடனான ஆய்வு கூட்டத்திற்கு மத்திய மீன்வளம், கால்நடை பராமரிப்பு மற்றும் பால்வள அமைச்சர் தலைமை வகித்தார்
குஜராத் கால்நடை பராமரிப்பு மற்றும் பால்வள அமைச்சருடனான ஆய்வு கூட்டம் மத்திய மீன்வளம், கால்நடை பராமரிப்பு மற்றும் பால்வள அமைச்சர் திரு பர்ஷோத்தம் ரூபாலா தலைமையில் இன்று நடைபெற்றது.
மத்திய மீன்வளம், கால்நடை பராமரிப்பு மற்றும் பால்வள இணை அமைச்சர்கள் டாக்டர் சஞ்சீவ் குமார் பல்யான், டாக்டர் எல் முருகன், குஜராத் கால்நடை பராமரிப்பு மற்றும் பால்வள அமைச்சர், அமுல் டெய்ரி நிர்வாக இயக்குநர் மற்றும் மத்திய மற்றும் மாநில அரசுகளின் மூத்த அதிகாரிகள் கூட்டத்தில் பங்கேற்றனர்.
கால்நடை பராமரிப்பு மற்றும் பால்வளம் தொடர்பான பல்வேறு திட்டங்கள் குஜாராத்தில் செயல்படுத்தப்படுவதை ஆய்வு செய்த மத்திய அமைச்சர், இவை தொடர்பான முன்மொழிதல்களையும் ஆய்வு செய்தார். மாநிலத்தில் செயல்படுத்தப்படவுள்ள எதிர்கால செயல்திட்டங்கள் குறித்தும் அவர் ஆலோசித்தார்.
கால்நடை சுகாதார சேவைகள் விவசாயிகளின் வீடுகளுக்கே சென்றடைவதை உறுதி செய்வதற்காக நடமாடும் கால்நடை சிகிச்சை மையங்களின் சேவைகள் மாநிலத்தில் உடனடியாக தொடங்கப்பட வேண்டும் என்று அமைச்சர் கேட்டுக்கொண்டார். செயற்கை கருவூட்டல் குறித்த பயிற்சிகள் பணியாளர்களுக்கு வழங்கப்பட வேண்டும் என்றும், தேசிய கால்நடை இயக்கத்தின் கீழ் செயல்படுத்தப்படும் தொழில்முனைதல் திட்டத்தின் அதிகபட்ச பலனை மாநிலம் அடைய வேண்டும் என்றும் அவர் கேட்டுக்கொண்டார்.
கால்நடை விவசாயிகளுக்கு விவசாயிகள் கடன் அட்டை மத்திய அரசுடன் இணைந்து துரிதமாக வழங்க வேண்டும் என்று மாநில அமைச்சரை மத்திய அமைச்சர் கேட்டுக்கொண்டார்.
பால்வள கூட்டுறவு அமைப்புகளுக்கும், விவசாய உற்பத்தியாளர் அமைப்புகளுக்கும் உதவும் திட்டங்களை செயல்படுத்தி வருவதற்காக இந்திய அரசுக்கு அமுல் டெய்ரி நிர்வாக இயக்குநர் நன்றி தெரிவித்தார். பால்வள துறைக்கு சிறப்பாக பங்காற்றி வரும் குஜராத் மாநில அரசுக்கு மத்திய அமைச்சர் பாராட்டு தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753529
கப்பல் போக்குவரத்து அமைச்சகம்
குஜராத்தின் கட்ச் மாவட்டத்தில் மருத்துவ ஆக்ஸிஜன் உற்பத்தி ஆலையை தொடங்கி வைத்தார் மத்திய அமைச்சர் திரு மன்சுக் மாண்டவியா
குஜராத்தின் கட்ச் மாவட்டத்தில் உள்ள ராம்பாக் என்ற இடத்தில், மாநில அரசு மருத்துவமனையில் மருத்துவ ஆக்ஸிஜன் உற்பத்தி ஆலையை துறைமுகங்கள் மற்றும் கப்பல் போக்குவரத்து இணையமைச்சர் திரு மன்சுக் மாண்டவியா காணொலி காட்சி மூலம் இன்று தொடங்கி வைத்தார். தீன்தயாள் துறைமுகம், இந்த மருத்துவ ஆக்ஸிஜன் உற்பத்தி ஆலையை ரூ.50 லட்சம் செலவில், அமைத்துள்ளது.
இந்நிகழ்ச்சியில் மத்திய அமைச்சர் திரு மன்சுக் மாண்டவியா பேசியதாவது:
ஒரு மாதத்துக்குள், இரண்டாவது ஆக்ஸிஜன் ஆலையை அமைத்த துறைமுகக் குழு மற்றும் இதர தரப்பினருக்கு வாழ்த்துகள். இந்த ஆலை, ஆக்ஸிஜனை விரைவாக நிரப்புவதையும், மருத்துவமனையில் உள்ள அனைத்து வார்டுகளுக்கு சுமூகமான ஆக்ஸிஜன் விநியோகத்தையும் உறுதி செய்யும். கொரோனாவுக்கு எதிரான போராட்டத்தில், பெருநிறுவன சமூக பொறுப்பு நடவடிக்கைகள் மூலம் அனைத்து துறைமுகங்களும் தங்கள் பங்களிப்பை அளிக்கின்றன. சுற்றுப் பகுதிகளில் வசிக்கும் மக்களுக்கு சிறந்த வசதிகளை வழங்குவது, துறைமுகங்களின் கடமை.
ராம்பாக் காந்திதாம் அரசு மருத்துவமனையில் அமைக்கப்பட்டுள்ள ஆக்ஸிஜன் உற்பத்திஆலை, மணிக்கு 20,000 லிட்டர் ஆக்ஸிஜனை உற்பத்தி செய்யும் திறன் வாய்ந்தது. இது இப்பகுதியில் கொவிட் சிகிச்சைக்கும் மற்றும் இதர சிகிச்சைக்கும் பயன்படும். ஆக்ஸிஜன் சிலிண்டர்களை அடிக்கடி நிரப்புவதில் உள்ள கஷ்டங்களை இந்த ஆக்ஸிஜன் ஆலை குறைக்கும்,
மருத்துவமனைக்கு ஆக்ஸிஜன் விநியோகம் தொடர்ந்து சுமூகமாக இருப்பதை உறுதி செய்யும்.
இவ்வாறு மத்திய அமைச்சர் திரு மன்சுக் மாண்டவியா பேசினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733397
----
(Visitor Counter : 167
தகவல் மற்றும் ஒலிபரப்பு அமைச்சகம்
குழந்தையை தொலைத்த ஒரு தாயின் வலியையும் அதிர்ச்சியையும் சோலின் பயணம் விளக்குகிறது
கோவாவில் நடைபெற்ற 53வது இந்திய சர்வதேச திரைப்பட விழாவில் சர்வதேச பனோரமாவின் கீழ் திரையிடப்பட்ட மெக்சிகன் திரைப்படமான சோல்ஸ் ஜர்னி, மெக்சிகோவில் நடக்கும் மனித கடத்தலை அடிப்படையாக கொண்ட கதையாகும்.
இன்று நடந்த டேபிள் டாக்ஸ் அமர்வில் உரையாற்றிய படத்தின் இயக்குனர், கிளாடியா சைந்தே லுஸ் , மனித கடத்தல் மற்றும் அதன் தீவிரமான சமூக தாக்கங்களை படம் எடுத்துக்காட்டுகிறது என்றார். "மெக்ஸிகோவில், ஒரு பகுதி மக்கள் மனிதர்களை உண்மையில் மதிப்பதில்லை. மனிதர்களை விட செல்லப் பிராணிகளின் மதிப்பு மிக அதிகமாக இருக்கும் அளவுக்கு பிரச்சினை சென்றுள்ளது. பெரும்பாலான மக்கள் தங்கள் காணாமல் போன செல்லப்பிராணிகளைப் பற்றி உண்மையில் கவலைப்படுகிறார்கள், இது பற்றிய அதிக எண்ணிக்கையிலான சுவரொட்டிகளில் இருந்து தெளிவாகிறது, ஆனால் காணாமல் போன ஆயிரக்கணக்கான மக்களைப் பற்றி, குறிப்பாக குழந்தைகளைப் பற்றி யாரும் கவலைப்படுவதில்லை, ”என்று அவர் கூறினார்.
இந்தத் திரைப்படம் தனது ஏழு வயது குழந்தை 'கிறிஸ்டியன்' கடத்தப்படும்போது ஒரு தாய் எதிர்கொள்ளும் உளவியல் அதிர்ச்சி மற்றும் வலியை பிரதிபலிக்கிறது."சமூகத்தின் மனநிலையையும், நீதித்துறையில் உள்ள குறைபாடுகளையும் இப்படம் வெளிப்படுத்துகிறது" என்று கிளாடியா விவரித்தார்.
கூட்டத்தில் உரையாற்றிய தயாரிப்பாளர் கிறிஸ்டியன் கிரெகல், குழந்தை கடத்தல் தொடர்பான முக்கியமான பிரச்சனையை வெளிப்படுத்த திரைப்படக்குழு முயற்சி மேற்கொண்டுள்ளது. நாங்கள் எங்களால் முடிந்த முயற்சியை மேற்கொண்டுள்ளோம், இதனால் படம் ஒரு வித்தியாசத்தை ஏற்படுத்துவதுடன் நாகரிகத்தில் ஆழமான தாக்கத்தை ஏற்படுத்தும் என்று கூறினார்.
இயக்குனர் மற்றும் திரைக்கதை எழுத்தாளர்: கிளாடியா செயின்ட்-லுஸ்
தயாரிப்பாளர்: கிறிஸ்டியன் கிரெகல்
தொகுப்பாளர்கள்: ஜூலியன் பெலிப், சர்மிண்டோ லோபஸ்
நடிகர்கள்: அனஜோஸ் ஆல்ட்ரெட் எச்செவர்ரியா, அர்மாண்டோ ஹெர்னாண்டஸ்
கிளாடியா செயின்ட்-லுஸ்  ஒரு மெக்சிகன் எழுத்தாளர், இயக்குனர் மற்றும் நடிகை. குவாடலஜாரா பல்கலைக்கழகத்தில் காட்சி கலையில் பட்டம் பெற்றார். அவரது முதல் படமான தி அமேசிங் கேட்ஃபிஷ்  லோகார்னோவில் திரையிடப்பட்டது, அங்கு சிறந்த படத்திற்கான இளம் ஜூரி பரிசைப் பெற்றது. 2022 ஆம் ஆண்டில், பெர்லினாலில் தி ரியம் ஆஃப் காட் உலக அரங்கேற்றத்தை கிளாடியா நடத்தினார்.
சுருக்கம்
ஏழு வயது கிறிஸ்டியன் அவனது வீட்டிலிருந்து கடத்தப்பட்டான். அவரது தாயார் சோல், நீதித்துறையின் அலட்சியத்தையும் தாமதத்தையும் உணர்ந்த பிறகு, தன் வழக்கை விசாரிக்கத் தானே ஒரு வெறித்தனமான தேடலைத் தொடங்குகிறார்.
அறிவியல் மற்றும் தொழில்நுட்பத்துறை
ஃபரீதாபாதில் கோவிட் 19 ஆய்வுப் பிரிவு: இந்திய மருத்துவ ஆய்வு நிறுவனம் ஒப்புதல்
ஹரியாணா மாநிலம், ஃபரீதாபாதில் இயங்கிவரும் சுகாதார அறிவியல் தொழில்நுட்ப செயல்பாட்டு நிறுவனத்தில்  உள்ள உயிரியல் மருத்துவ ஆய்வகம்  அங்குள்ள ஈஎஸ்ஐசி மருத்துவக் கல்லூரி மற்றும் மருத்துவமனையின் “கோவிட் 19” தொற்று குறித்து பரிசோதிக்கும் விரிவாக்க மையமாகச் செயல்படும். சுகாதார அறிவியல் தொழில்நுட்ப செயல்பாட்டு நிறுவனம் மத்திய அரசின் பயோடெக்னாலஜி துறையின் கீழ் வருகிறது. ஃபரீதாபாத் பகுதியில் இயங்கும் “கோவிட் 19” பரிசோதனைக்கான முதல் ஆய்வகம் இதுதான்.
இது தொடர்பாக புரிந்துணர்வு ஒப்பந்தம் ஈஎஸ்ஐசி மருத்துவமனை நிர்வாகத்துக்கும் சுகாதார அறிவியல் தொழில்நுட்ப செயல்பாட்டு நிறுவனத்துக்கும் இடையில் கையெழுத்தானது.
அதன்படி உயிரியல் மருத்துவ ஆய்வகத்தின் நிபுணர் குழு ஈஎஸ்ஐ மருத்துவமனையைச் சேர்ந்தவர்களுக்கு “கோவிட் 19” சோதனைக்கான உரிய பயிற்சி அளிக்கும். சுகாதார அறிவியல் தொழில்நுட்ப செயல்பாட்டு நிறுவனத்துக்கு மத்திய அறிவியல் தொழில்நுட்ப அமைச்சகத்தின் கீழ் வரும் பயோடெக்னாலஜி துறை நிதியுதவி அளிக்கும். ஈஎஸ்ஐசி மருத்துவக் கல்லூரி மற்றும் மருத்துவமனை மத்திய தொழிலாளர் நல அமைச்சகத்தின் கீழ் இயங்குகிறது.
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 195.19 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 195.19 கோடிக்கும் அதிகமான  டோஸ்கள் செலுத்தப்பட்டுள்ளன. 2,50,56,366 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.51 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.68 சதவீதமாக உள்ளது. கடந்த 24 மணி நேரத்தில் 4,592 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,57,335.
இந்தியாவில் கடந்த 24 மணி நேரத்தில் 8,084 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,49,418 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.51 கோடி . வாராந்திரத் தொற்று 2.21 சதவீதமாக உள்ளது. தினசரித் தொற்று விகிதம் 3.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833388
குடியரசுத் துணைத் தலைவர் செயலகம்
மாநிலங்களவைத் தலைவர், துணைத் தலைவர்கள் குழுவுக்கு ஐம்பது சதவீத பெண் உறுப்பினர்களை நியமித்து பாலின சமத்துவத்தை அமல்படுத்தியுள்ளார்
வரலாற்றில் முதன் முறையாக மாநிலங்களவைத் தலைவர் ஜக்தீப் தங்கர், துணைத் தலைவர் குழுவுக்கு 4 பெண் நாடாளுமன்ற உறுப்பினர்களை நியமித்துள்ளார்.
இந்த குழுவில் பரிந்துரைக்கப்பட்ட அனைத்து பெண் உறுப்பினர்களும் முதல் முறையாக நாடாளுமன்ற உறுப்பினர்களாக உள்ளனர் என்பதும், நாகாலாந்தில் இருந்து மாநிலங்களவை உறுப்பினராக தேர்ந்தெடுக்கப்பட்ட முதல் பெண் திருமதி எஸ் பாங்னோன் கொன்யாக் என்பதும் குறிப்பிடத்தக்கது.
மழைக்கால கூட்டத்தொடருக்கு முன்பு மறுசீரமைக்கப்பட்ட குழுவில் மொத்தம் எட்டு பேர் இடம் பெற்றிருந்தனர். அவர்களில் பாதி பேர் பெண்கள் ஆவார்கள். மாநிலங்களவை வரலாற்றில் துணைத் தலைவர் குழுவில் பெண்களுக்கு சமமான பிரதிநிதித்துவம் வழங்கப்படுவது இதுவே முதல் முறையாகும்.
மற்றொரு குறிப்பிடத்தக்க வளர்ச்சியில், மாநிலங்களவை இருக்கை முற்றிலும் டிஜிட்டல் மயமாகியுள்ளது. மாநிலங்களவைத் தலைவர் அவையின் அலுவல்கள், அவையில் வருகை, உறுப்பினர்கள் உரையாற்றும் விவரங்கள் மற்றும் பிற தொடர்புடைய தகவல்கள் தொடர்பான விஷயங்களுக்கு மின்னணு பலகைகளைப் பயன்படுத்துவார்கள்.
துணைத் தலைவர் குழுவுக்கு பரிந்துரைக்கப்பட்ட பெண் உறுப்பினர்களின் விவரங்கள் பின்வருமாறு.
திருமதி பி.டி.உஷா:
இவர் பத்மஸ்ரீ விருது பெற்றவர் மற்றும் புகழ்பெற்ற தடகள வீரர் ஆவார். இவர் ஜூலை 2022 இல் மாநிலங்களவைக்கு நியமிக்கப்பட்டார்.
இவர் பாதுகாப்புக் குழு, இளைஞர் விவகாரங்கள் மற்றும் விளையாட்டு அமைச்சகத்தின் ஆலோசனைக் குழு மற்றும் நெறிமுறைகள் குழு ஆகியவற்றில் உறுப்பினராக உள்ளார்.
திருமதி எஸ்.பாங்னோன் கொன்யாக்:
இவர் பாரதிய ஜனதா கட்சியைச் சேர்ந்தவர். ஏப்ரல், 2022 இல் நாகாலாந்தில் இருந்து மாநிலங்களவை உறுப்பினராக தேர்ந்தெடுக்கப்பட்ட முதல் பெண் மற்றும் மாநிலத்தில் இருந்து நாடாளுமன்றம் அல்லது மாநில சட்டமன்றத்திற்கு தேர்ந்தெடுக்கப்பட்ட இரண்டாவது பெண் ஆவார்.
இவர் போக்குவரத்து, சுற்றுலா மற்றும் கலாச்சாரக் குழு, வடகிழக்கு பிராந்திய மேம்பாட்டு அமைச்சகத்திற்கான ஆலோசனைக் குழு,பெண்கள் அதிகாரமளித்தல் குழு, அவைக் குழு மற்றும் ஷில்லாங்கின் வடகிழக்கு இந்திரா காந்தி பிராந்திய சுகாதார மற்றும் மருத்துவ அறிவியல் நிறுவனத்தின் நிர்வாகக் குழு உறுப்பினராக உள்ளார்.
டாக்டர் ஃபௌசியா கான்:
இவர் தேசியவாத காங்கிரஸ் கட்சியைச் சேர்ந்தவர். 2020 ஏப்ரலில் மாநிலங்களவைக்கு தேர்ந்தெடுக்கப்பட்டார்.
பெண்கள் அதிகாரமளித்தல் குழு, நுகர்வோர் விவகாரங்கள், உணவு மற்றும் பொது விநியோகக் குழு, சட்டம் மற்றும் நீதி அமைச்சகத்தின் ஆலோசனைக் குழு ஆகியவற்றில் உறுப்பினராக உள்ளார்.
திருமதி சுலதா தியோ:
இவர் பிஜு ஜனதா தளத்தைச் சேர்ந்தவர். இவர் ஜூலை 2022 இல் மாநிலங்களவைக்கு தேர்ந்தெடுக்கப்பட்டார்.
தொழில்துறை குழு, பெண்கள் அதிகாரமளித்தல் குழு, இலாப அலுவலகத்திற்கான கூட்டுக் குழு, நாடாளுமன்ற உறுப்பினர்களின் உள்ளூர் பகுதி மேம்பாட்டுத் திட்டம்  மற்றும் பெண்கள் மற்றும் குழந்தைகள் மேம்பாட்டு அமைச்சகத்தின் ஆலோசனைக் குழு ஆகியவற்றில் உறுப்பினராக உள்ளார்.
மேற்குறிப்பிட்ட பெண் உறுப்பினர்களைத் தவிர, திரு வி விஜயசாய் ரெட்டி, திரு கன்ஷியாம் திவாரி, டாக்டர் எல் ஹனுமந்தய்யா மற்றும் திரு சுகேந்து சேகர் ரே ஆகியோரும் துணைத் தலைவர்களின் குழுவுக்கு நியமிக்கப்பட்டுள்ளனர்.
திருமதி சுலதா தியோ, திருமதி எஸ் பாங்னோன் கொன்யாக், திருமதி பி.டி.உஷா, டாக்டர் ஃபௌசியா கான் ஆகியோர் இவர்களில் அடங்குவர்.
----
(LK/IR/KPG/RJ
(Visitor Counter : 166
புவி அறிவியல் அமைச்சகம்
அரபிக் கடலில் உருவாகியுள்ள குறைந்த காற்றழுத்தம் புயலாக மாறும் வாய்ப்பு
அரபிக் கடலில் உருவாகியுள்ள குறைந்த காற்றழுத்தம் புயலாக மாறி, மே 18 ஆம் தேதி குஜராத் கடற்கரையை நெருங்கும் என எதிர்பார்க்கப்படுகிறது.
இந்திய வானிலைத்துறையின், தேசிய வானிலை முன்னறிவிப்பு மையம் விடுத்துள்ள செய்தி குறிப்பில் கூறியிருப்பதாவது:
லட்சத்தீவு மற்றும் அதனையொட்டிய தென்கிழக்கு அரபிக் கடல் பகுதியில் குறைந்த காற்றழுத்தம் உருவாகியுள்ளது. இது அடுத்த 12 மணி நேரத்தில் காற்றழுத்தமாக மாறி, அடுத்த 24 மணி நேரத்தில் புயலாக தீவிரமடையும் வாய்ப்புள்ளது. இது மேலும் தீவிரமடைந்து வடக்கு மற்றும் வடமேற்கு திசையில் குஜராத் மற்றும் அதனையொட்டியுள்ள பாகிஸ்தான் கடற்கரையை நோக்கி செல்லும் வாய்ப்புள்ளது. இந்த புயல், மே 18ம் தேதி மாலை குஜராத் கடற்கரையை நெருங்கலாம்.
இவ்வாறு அந்த அறிக்கையில் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718486
அறிவியல் மற்றும் தொழில்நுட்பத்துறை
‘அறிவியலுடன் ஈடுபாடு’ என்ற நிகழ்ச்சியில் மாணவர்கள், ஆசிரியர்கள், முதல்வர்கள் பங்கேற்பு
அறிவியல் மனநிலை, தொடர்ச்சியான கற்றல் கலாச்சாரம் ஆகியவற்றை வளர்க்கவும், அறிவியல் தொழில்நுட்பத்தை முன்னணியில் கொண்டு வருவதற்கும், மாணவர்கள், ஆசிரியர்கள், பள்ளி முதல்வர்கள் ஆகியோரை ஈடுபடுத்தும் நிகழ்ச்சி நடத்தப்பட்டது.
சமீபத்தில் ஆன்லைன் மூலம் நடத்தப்பட்ட இந்நிகழ்ச்சியில், அறிவியல் தொழில்நுட்பத் துறை செயலாளர் பேராசிரியர் அசுதோஷ் சர்மா பேசுகையில், ‘‘அறிவியலுடன் ஈடுபடுத்தும் சில நிகழ்ச்சிகள் பள்ளியில் உள்ளன. இது போன்ற நிகழ்ச்சிகள் மூலம் நாம் அதிகளவிலான பள்ளிகளை ஈடுபடுத்த முயற்சிக்கிறோம். இதில் மாணவர்கள், ஆசிரியர்கள், பள்ளியின் தலைவர்கள் முக்கிய பங்காற்ற வேண்டும். இளைஞர்கள், நாட்டின், சமுதாயத்தின் சொத்தாக மாற உதவ வேண்டும்’’ என்றார். இந்நிகழ்ச்சியில் 8 மாநிலங்களிலிருந்து 100க்கும் மேற்பட்ட பள்ளிகளைச் சேர்ந்த மாணவர்கள், ஆசிரியர்கள் மற்றும் முதல்வர்கள் பங்கேற்றனர்.
‘‘ஊக்குவிக்கும் வகையிலும், மனநிலையை மாற்றி, அதிகளவிலான பார்வையாளர்களை ஈர்க்கும் விதத்திலும் அறிவியல் கற்பிக்கப்பட வேணடும் எனவும், 3 லட்சம் பள்ளிகளை சென்றடைந்து, இதுவரை 10 லட்சம் கருத்துக்களை உருவாக்கிய அறிவியல் தொழில்நுட்ப துறையின் ‘மனக்’ திட்டத்திலிருந்து நாம் கற்றுக் கொடுக்க வேணடும்’’ எனவும் பேராசிரியர் அசுதோஷ் சர்மா வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696067